**Forsvarets operasjonsmedalje** er en norsk militær medalje som tildeles militært personell som tjenestegjør utenlands i internasjonale operasjoner av en viss varighet og som har tilhørighet i en kontingent.

Historie
--------

Medaljen ble innstiftet 1. april 2005. For å bli tildelt medaljen måtte man ha tjenestegjort i minimum 90 dager. Dette ble endret i 2011, da kravet ble satt til 30 dagers sammenhengende tjeneste, samtidig som det ble presisert at «innsatsen skal skje utenriks i et krigsteater, et operasjonsområde eller i en bestemt navngitt operasjon», men at Forsvarssjefen kan gjøre «unntak for enheter/fagpersonell som bidrar til den aktuelle innsatsen uten fullt ut å tilfredsstille kravene». For livvaktjeneste som ikke foregår sammenhengende er det er gjort endringer i statuttene slik at tjenestetiden på 30 dager kan akkumuleres i løpet av et år. Også personell som gjør stabstjeneste i multinasjonale staber for slike internasjonale operasjoner er kvalifisert til medaljen.

Medaljen rangerer som nummer 47 i rekken av norske utmerkelser. Forsvarets operasjonsmedalje tildeles av Forsvarssjefen, som i saker om tildeling får råd av Forsvarssjefens medaljeråd.

Forsvarets operasjonsmedalje ble første gang utdelt 22. juni 2005 til personell som deltok i ingeniørkompaniet til Telemark bataljon i Irak fra juli 2003.

I juni 2015 ble medaljen for første gang tildelt sivile. Mannskapet på MS «Taiko», som hadde deltatt i operasjonen RECSYR for å fjerne kjemiske stridsmidler fra Syria, ble da tildelt medaljen.

Utforming
---------

Medaljen preges i matt, bronsefarget metall. På advers er riksvåpenet preget foran en oppreist verge (sverd), i tillegg står inskripsjonen *«SEMPER PARATUS»* (*alltid beredt*). På revers av medaljen finnes en kompassrose. Medaljen blir utstyrt med forskjellige medaljebånd for ulike operasjoner eller land. Fargene i båndet settes sammen av fargene i Norges flagg og i flagget til landet operasjonen foregår i. Medaljen er ellers lik av utseende. Dersom man har flere tjenesteperioder i samme land markeres dette ved at det blir satt på romertall på medaljebåndet, tallet viser antall tjenesteperioder. Sammen med medaljen kommer også et diplom signert av Forsvarssjefen.

Medaljebånd
-----------

Medaljebåndene for Forsvarets operasjonsmedalje har smale kantstriper i rødt, hvitt og blått, fargene i Norges flagg, og bredere midtstriper i fargene til flagget der operasjonen har foregått. Operasjoner som ikke er knyttet til ett, spesielt land får bånd i egne farger. Det finnes bånd med midtstriper i disse fargene: 

 Blått gult og blått for Bosnia-Hercegovina
 Lys blått, hvitt og rødt for Kosovo, fargene tilhører Serbia og Montenegros flagg
 Svart, rødt og grønt for Afghanistan
 Lys blå stripe i mørkt blått for operasjonen Active Endeavour i Middelhavet
 Rødt, hvitt og svart for Irak
 Gult, grønt og rødt for Operation Baltic Accession, Litauen
 Svart, hvitt, grønt, hvitt og rødt for Sudan
 Rødt, hvitt, grønt, hvitt og rødt for Libanon
 Mørk blått, lys blått, hvitt, lys blått og mørk blått for marineoperasjonen utenfor kysten av Somalia
 Blått, gult og rødt for Tsjad
 Grønt for Libya
 Rødt, grønt, hvitt, grønt, svart for eskorte ved fjerning av kjemiske stridsmidler fra Syria
 Grønt, gult og rødt for Mali
 Lys blå stripe for NATO-operasjonen Sea Guardian i Middelhavet

Referanser
----------

1. ↑   *Direktivet for bruk og bæring av dekorasjoner, ordener og medaljer i Forsvaret*[*død lenke*], gyldig fra 15. november 2011, forsvaret.no, besøkt 5. mars 2012, s. 22–24.
2. ↑  «Medaljeseremonin for militære livvakter» Arkivert 10. desember 2014 hos Wayback Machine. Forsvaret, 10. desember 2014. Lest 10. desember 2014.
3. ↑  «Sivile sjøfolk hedret av Marinen», *Dagens Næringsliv*, 12. juni 2015. Lest 13. juni 2015.

Eksterne lenker
---------------

* *Heder og ære. Nasjonale og internasjonale dekorasjoner brukt i Norge*, bilag til *Forsvarets Forum*, nr. 5, 2012, Oslo: *Forsvarets Forum*/Forsvarets Veterantjeneste, 2012
* Medaljer og utmerkelser Arkivert 18. februar 2013 hos Wayback Machine. Forsvaret.no
* Monn, Johan: «Medaljeparaden: Forsvarets Operasjonsmedalje», *Sjekkposten – Tidsskrift for FN-Veteranenes Landsforbund*, nr. 2, 2007, s. 28
* *Statutter for de mest benyttede medaljer i Forsvaret*, av 26. april 2012, Forsvaret

| * v
* d
* r
Norske dekorasjoner godkjent av Hans Majestet Kongen |
| --- |
| 
* Krigskorset
* Medaljen for borgerdåd
* Den Kongelige Norske St. Olavs Orden
* Den Kongelige Norske Fortjenstorden
* Haakon VIIs Frihetskors
* St. Olavsmedaljen med ekegren
* Medaljen for edel dåd i gull
* Kongens fortjenstmedalje i gull
* St. Olavsmedaljen
* Krigsmedaljen
* Kongens fortjenstmedalje
* Forsvarets medalje for edel dåd
* Haakon VIIs Frihetsmedalje
* Medaljen for edel dåd i sølv
* Medaljen for redningsdåd til sjøs
* Nansenmedaljen for fremragende forskning
* Politiets hederskors
* Sivilforsvarets hederskors
* Forsvarets hederskors
* Forsvarsmedaljen med laurbærgren
* Politimedaljen med laurbærgren
* Sivilforsvarsmedaljen med laurbærgren
* Deltagermedaljen
* Heimevernets fortjenstmedalje
* Luftforsvarets fortjenstmedalje
* Hærens fortjenstmedalje
* Sjøforsvarets fortjenstmedalje
* Etterretningstjenestens fortjenstmedalje
* Den norske Koreamedalje
* Maudheimmedaljen
* Antarktismedaljen
* H.M. Kongens erindringsmedalje i gull
* Kongehusets 100-årsmedalje
* Kong Haakon VIIs minnemedalje
* Kong Haakon VIIs Husorden
* Kong Haakon VIIs jubileumsmedalje 1905–1930
* Kong Haakon VIIs jubileumsmedalje 1905–1955
* Haakon VIIs 70-årsmedalje
* Kong Haakon VIIs 100-årsmedalje
* Kong Olav Vs minnemedalje
* Kong Olav Vs jubileumsmedalje 1957–1982
* Kong Olav Vs 100-årsmedalje
* Kong Harald Vs jubileumsmedalje 1991–2016
* H.M. Kongens erindringsmedalje i sølv
* Forsvarsmedaljen
* Politimedaljen
* Sivilforsvarsmedaljen
* Forsvarets medalje for sårede i strid
* Forsvarets medalje for internasjonale operasjoner
* Politiets medalje for internasjonal tjeneste
* Sivilforsvarets medalje for internasjonal tjeneste
* Forsvarets innsatsmedalje
* Forsvarets operasjonsmedalje
* Forsvarets vernedyktighetsmedaljer

 |